钦定古今图书集成/明伦汇编/官常典/第597卷 > 刘敷
## 钦定古今图书集成/明伦汇编/官常典/第597卷 > 刘敷

按《吉安府志》：“敷字叔荣，永新人。景泰辛未进士，授南
京监察御史。巡江时，差锦衣官校虐民，奏革之。捕斩
江上剧贼有功，历升湖广按察使。起艰，改福建，升左
布政使。入觐，值星变，条奏十二事，多中时弊。升右副
都御史，巡视浙江，改湖广。会靖州苗乱，敕进讨，破贼
六百馀寨。转左副都御史，引疾归。再起，进右都御史”，
掌院事，风纪肃然。后以老恳辞归，卒于家。